钦定古今图书集成/理学汇编/学行典/第268卷 > 丁时习
## 钦定古今图书集成/理学汇编/学行典/第268卷 > 丁时习

按《八闽通志》：“丁时习，字行可，邵武人。父廷彦，为太学
录，以忤蔡攸辞归卒。时习初试有司不合，遂弃举子
业，僦舍掩篱，玩读经史，晏如也。乡朝贵有以书荐于
有司，俾自持谒，时习叹曰：‘使我能俯仰人，不烦书矣’。”
屏去弗视。晚年节益高，文益奇。妻危氏同甘苦，未尝
以贫窘见辞色。子百之千之，每夙兴供洒扫，具蔬食，
毕，即受业，恭谨终日。杜来为之立传。